

**PROPOZÍCIE SÚŤAŽE**

**McDonald's Cup 2016/2017**

**Názov súťaže:**

Mini futbal žiakov a žiačok ZŠ – McDonald's Cup (A kategória – celoštátna postupová súťaž)

**Vyhlasovateľ:**

Ministerstvo školstva, vedy, výskumu a športu SR (MŠVVaŠ SR)

**Spoluvyhlasovateľ a organizátor:**

Slovenský futbalový zväz (SFZ)

**Generálny partner:**

McDonald's Slovakia

**Športoví partneri:**

Adidas Slovakia, s.r.o., Top4Football

**Mediálni partneri:**

Čas.sk, MY regionálne noviny, Korzár

**Patrón turnaja:**

Futbalový reprezentant SR Marek Hamšík

**Zámer projektu:**

Ponúknuť deťom pozitívny program využitia voľného času a stať sa jednou z foriem vyplnenia voľného času. Cieľom projektu je umožniť maximálnemu počtu žiakov a žiačok 1.stupňa ZŠ - chlapcom a dievčatám - účasť v dlhodobej súťaži, získať ich pre pravidelnú športovú aktivitu.

**Štart hráčov a hráčok:**

Školská súťaž v malom futbale 10 členných koedukovaných družstiev chlapcov a dievčat **LEN 1. stupňa základných škôl** **(U10 - nar. 1. 9. 2006 a mladší, pričom musia spĺňať obidve kritériá.)**

**Účasť dievčat v družstve je nevyhnutnou podmienkou. Družstvá hrajú v počte hráčov 4 + 1, pričom na hracej ploche počas zápasu MUSÍ byť VŽDY 1 dievča.**

Žiak/žiačka môže v turnaji nastúpiť len za jednu školu, t. j. musí byť žiakom/žiačkou tej istej školy kontinuálne od 5.9.2016 do 30.6.2017. Výnimka môže byť udelená žiakom/žiačkam jedine v prípade zmeny trvalého bydliska, ktorou sa musí žiak vedieť preukázať. Táto výnimka sa týka zápasov po úroveň regionálneho kola. Po ukončení regionálneho kola turnaja nemôže nastúpiť žiadny žiak/žiačka za inú školu! Škola je povinná upraviť a mať k dispozícii aktuálny zoznam žiakov na hráčov [www.skolskysport.sk](http://www.skolskysport.sk/). Ak žiak zmení trvalé bydlisko a teda školu, škola je povinná odstrániť ho zo svojich súpisiek.

SFZ a McDonald's Slovakia môžu použiť osobné údaje účastníkov, fotografie alebo videozáznamy za účelom propagácie súťaže.

**Prihlasovanie do súťaže:**

Prihlasovanie škôl do súťaže McDonald's Cup je možné iba prostredníctvom portálu [www.mcdonaldscup.sk](http://www.mcdonaldscup.sk/) a [www.skolskysport.sk](http://www.skolskysport.sk/) cez prihlasovacie údaje školy – prihlasovacie meno a heslo (Pedagogicko – organizačné pokyny na školský rok 2016/2017, bod 1.5.14, odsek 6).

Termín na prihlásenie do súťaže je pre školy stanovený do 31. októbra 2016.

**Harmonogram priebehu súťaže:**

* do 31. 10. 2016 – prihlasovanie škôl do turnaja
* do 24. 3. 2017 – predkolá / školské a kvalifikačné kolá / regionálne kolá
* do 5. 5. 2017 – okresné kolá
* do 26. 5. 2017 – 8 krajských kôl
* 12. 6. - 13. 6. 2017 – Finále – Majstrovstvá Slovenska

**Organizácia súťaže:**

Do predkola alebo do okresného kola je možné prihlásiť viac družstiev z jednej školy pokiaľ to kapacitné podmienky dovoľujú a organizátor súhlasí. Žiaci môžu byť len na súpiske jedného školského družstva a môžu nastúpiť v danom kole len za jedno školské družstvo.

Predkolá / školské a kvalifikačné kolá:

Predkolá sa hrajú priebežne od novembra 2016 do marca 2017. Víťazné školy postupujú z predkola do okresného kola.

Snahou MŠVVaŠ SR, SFZ a McDonald´s je zapojiť do súťaže čo najviac tried (žiakov) a odohrať čo najviac zápasov na každej škole. Školské kolá súťaží organizačne i finančne zabezpečuje príslušná škola a riadi školská odborná komisia, ktorú vymenuje riaditeľ školy. Hrací systém si zvolí sama škola podľa svojich podmienok, nápomocné sú k tomu aj tieto propozície a hrací systém McDonald´s Cupu, uvedené nižšie.

Okresné kolá a regionálne kolá:

Okresné a regionálne kolá sa dohrajú najneskôr do 5. 5. 2017. Systém určuje usporiadateľ poverený OÚ-OŠ alebo SFZ podľa podmienok okresu formou turnaja za účasti prihlásených družstiev, resp. postupujúcich škôl z predkôl. Celkový počet okresných kôl je obmedzený podľa počtu okresov.

Odporúčame, aby medzi okresnými kolami a krajskými kolami bol týždňový odstup z dôvodu ich organizácie.

Spoločnosť McDonald's Slovakia spol. s r.o. poskytuje usporiadateľom okresných kôl Príspevok McDonald´s, ktorý predstavuje doplňujúcu finančnú podporu k dotačnému systému MŠVVaŠ SR. Bližšie informácie nájdete v Metodickom pokyne k vyplácaniu Príspevku McDonald´s organizátorom okresných a krajských kôl k 19. ročníku McDonald´s Cup 2016/2017. Na stránke [www.mcdonaldscup.sk](http://www.mcdonaldscup.sk/) nájdete bianco propozície okresného kola McDonald´s Cup, ktoré je nutné používať, aby bolo možné vyplatiť Príspevok McDonald´s.

Krajské kolá:

Krajské kolá sa dohrajú sa do 26. mája 2017. Na turnajoch krajských kôl hrajú postupujúce družstvá z okresných kôl. Na Majstrovstvá SR McDonald´s Cupu postupuje len víťaz krajského kola! Termíny a miesta konania krajských kôl stanoví Slovenský organizačný štáb na svojom 1. mítingu na jeseň 2016 a následne budú oznámené OÚ-OŠ a zároveň zverejnené na webových stránkach [www.mcdonaldscup.sk](http://www.mcdonaldscup.sk/) a [www.skolskysport.sk](http://www.skolskysport.sk/).

Spoločnosť McDonald's Slovakia spol. s r.o. poskytuje usporiadateľom krajských kôl Príspevok McDonald´s, ktorý predstavuje doplňujúcu finančnú podporu k dotačnému systému MŠVVaŠ SR. Bližšie informácie nájdete v Metodickom pokyne k vyplácaniu Príspevku McDonald´s organizátorom okresných a krajských kôl k 19. ročníku McDonald´s Cup 2016/2017. Na stránke [www.mcdonaldscup.sk](http://www.mcdonaldscup.sk/) nájdete bianco propozície krajského kola McDonald´s Cup, ktoré je nutné používať, aby bolo možné vyplatiť Príspevok McDonald´s.

Na krajských kolách sa zúčastňujú krajskí Grassroots koordinátori Slovenského futbalového zväzu ako zástupcovia organizátora turnaja s kompetenciami rozhodovať pri dôležitých, najmä sporných otázkach, ktoré vzniknú počas turnaja.

Finále - Majstrovstvá Slovenska:

Slovenské finále súťaže zabezpečuje Slovenský futbalový zväz a generálny partner McDonald's Slovakia.

Slovenské finále sa bude hrať na vybranom futbalovom štadióne v termíne **12. - 13. júna 2017** za účasti 8 družstiev – víťazov krajských kôl.Družstvá budú vyžrebované do dvoch skupín a bude sa hrať systémom každý s každým. Družstvá, podľa umiestnenia v skupinách, zohrajú zápasy o konečné umiestnenie.

**Organizačné pokyny:**

Turnaje na regionálnej úrovni – predkolá, regionálne, okresné a krajské kolá – organizačne zabezpečuje príslušný OÚ-OŠ. Po odbornej stránke riadia športové súťaže v krajoch odborné komisie.

Organizátor turnaja je zodpovedný za zabezpečenie zverejňovania včasných informácií o organizovaní jednotlivých kôl futbalových súťaží prostredníctvom portálu školského športu nasledovne:

1. Všetci usporiadatelia sú povinní zverejniť informácie o kole najneskôr 7 dní pred uskutočnením kola.
2. Všetci usporiadatelia sú povinní výsledky doplniť najneskôr do 1 dňa po dni od uskutočnenia kola.

Usporiadateľ príslušného kola turnaja je povinný uskutočniť vyžrebovanie turnaja v deň odohrania turnaja, tzn. na mieste pred odohraním turnaja za účasti zástupcov všetkých zúčastnených družstiev.

**Propozície na jednotlivé kolá (predkolo, regionálne, okresné , krajské kolo):**

Spracováva príslušný usporiadateľ kola poverený OÚ-OŠ, kde konkretizuje miesto, čas, počet účastníkov a hrací systém aspoň 7 dní pred konaním kola. Usporiadateľ kola je zároveň povinný dodržať pravidlá súťaže vydané pre príslušný školský rok. Predlohy propozícií pre predkolá, okresné a krajské kolá sú umiestnené na stiahnutie na portáli [www.skolskysport.sk](http://www.skolskysport.sk/), v sekcii Dokumenty k súťaži Minifutbal žiakov a žiačok ZŠ. Organizátor si tieto propozície stiahne, vyplní potrebné údaje a umiestni na portál k príslušnému vytvorenému kolu najneskôr 7 dní pred jeho uskutočnením – spolu so všetkými kontaktnými údajmi. Na stránke [www.mcdonaldscup.sk](http://www.mcdonaldscup.sk/) nájdete bianco propozície okresných a krajských kôl McDonald´s Cup, ktoré je nutné používať, aby bolo možné vyplatiť Príspevok McDonald´s.

Príslušný usporiadateľ okresných a krajských kôl následne vyplnené propozície odošle na [kniezova.lucia@1stclass.sk](mailto:kniezova.lucia@1stclass.sk). Okresné a krajské propozície budú takto prístupné aj na [www.mcdonaldscup.sk](http://www.mcdonaldscup.sk/sk/rocnik_2011_2012/www.mcdonaldscup.sk).

Usporiadateľ akcie je zároveň povinný dodržať pravidlá súťaže vydané pre príslušný školský rok. Prípadné protesty družstiev rieši vždy nadriadený štáb turnaja, ak v propozíciách nie je uvedená súťažná komisia (organizačný výbor), ktorá by protest vyriešila na mieste.

**Náklady na organizáciu turnajov:**

V turnajoch na regionálnej úrovni zabezpečujú príslušní usporiadatelia poverení OÚ-OŠ podľa pokynov a platných predpisov (Usmernenie k financovaniu športových súťaží detí a žiakov škôl, organizovaných podľa smernice č. 44/2011 o organizovaní, riadení a finančnom zabezpečení športových súťaží detí a žiakov škôl).

Spoločnosť McDonald's Slovakia spol. s r.o. poskytuje usporiadateľom okresných a krajských kôl Príspevok McDonald´s, ktorý predstavuje doplňujúcu finančnú podporu k dotačnému systému MŠVVaŠ SR.

**Poistenie a bezpečnosť:**

Zdravotnú službu zabezpečuje usporiadateľ akcie. Zúčastnení žiaci štartujú na vlastné zdravotné poistenie.

Pedagogický dozor je zodpovedný za svojich žiakov počas celého podujatia. Za stratu osobných vecí usporiadateľ nezodpovedá.

**Technická porada:**

Uskutoční sa v deň príchodu pred začiatkom kola/turnaja. Súpisky družstiev vkladajú účastníci na portál [www.skolskysport.sk](http://www.skolskysport.sk/) najneskôr 24 hodín pred začiatkom turnaja. Na technickej porade odovzdajú originál podpísaný a opečiatkovaný štatutárnym zástupcom školy/riaditeľom školy.

**Riadenie turnaja:**

Organizačný výbor turnaja. Nepredpokladaná okolnosť, ktorá sa vyskytne a nie je upravená v propozíciách, ako aj všetky námietky a závažné disciplinárne prípady budú prerokované Organizačným výborom za účasti zainteresovaných strán. Organizačný výbor rozhodne s konečnou platnosťou v zmysle pravidiel tohto turnaja a v duchu fair-play.

**Hrací systém:**

Všetky zápasy turnaja sa hrajú podľa upravených Pravidiel malého futbalu a Propozícií so zreteľom na zvláštnosti tejto školskej športovej súťaže. Za víťazstvo získa družstvo 3 body, za remízu 1 bod a za prehru 0 bodov. O konečnom poradí v skupine rozhoduje počet získaných bodov zo všetkých odohraných zápasov. Víťazi postupujú do ďalšieho kola turnaja.

Pri rovnakom počte bodov medzi účastníkmi (pri zhode dvoch a viac družstiev) o poradí v turnajoch rozhoduje:

1. väčší počet získaných bodov zo vzájomných zápasov
2. vyšší gólový rozdiel zo vzájomných zápasov
3. väčší počet strelených gólov zo vzájomných zápasov
4. ak sa na základe hore uvedených kritérií a) až c) nerozhodne o poradí, kritériá e) až g) sa uplatnia:
5. gólový rozdiel zo všetkých zápasov
6. väčší počet strelených gólov zo všetkých zápasov
7. kopy zo značky PK v počte 5 kopov alebo až do rozhodnutia

Kopy sa vykonávajú nasledovným spôsobom:

- každý kop musí vykonať iný hráč až dovtedy, kým sa nevystriedajú všetci oprávnení hráči družstva. Až potom môže kop vykonať hráč, ktorý už raz kop zahrával.

- ak má na konci stretnutia, pred akciou kopov, jedno z družstiev väčší počet hráčov ako druhé, počet hráčov sa musí vyrovnať na úroveň súpera.

Osem víťazov krajských kôl si zaistí postup na Finále turnaja – Majstrovstvá Slovenska.

**Ceny:**

Predkolá – ceny a diplomy zabezpečuje usporiadateľ

Okresné kolá – ceny a diplomy zabezpečuje usporiadateľ okresného kola

Krajské finále - McDonald´s Slovakia, ďalší partneri zabezpečia vecné ceny pre všetky družstvá, medaily, poháre a ceny pre prvé tri družstvá, s logom turnaja.

Majstrovstvá Slovenska McDonald´s Cup – McDonald´s Slovakia, SFZ a ďalší partneri zabezpečia vecné ceny pre všetky družstvá, diplomy, medaily a poháre pre prvé tri družstvá.

Ďalšie informácie o súťaži McDonald's Cup môžete získať u krajských grassroots koordinátorov SFZ alebo na emailovej adrese [kniezova.lucia@1stclass.sk](mailto:kniezova.lucia@1stclass.sk).

**Kontaktné osoby pre športové súťaže žiakov na Okresných úradoch – odboroch školstva:**

|  |  |  |
| --- | --- | --- |
| **Bratislava** | Ľubomír Čamek | 02/4920 7837 |
|  |  | [lubomir.camek@minv.sk](mailto:lubomir.camek@minv.sk) |
| **Banská Bystrica** | Ing. Mária Kolárska | 048/4710 121 |
|  |  | [maria.kolarska@minv.sk](mailto:maria.kolarska@ksu-bb.sk) |
| **Košice** | PaedDr. Milan Gomolčák | 055/7245 119 |
|  |  | [milan.gomolcak@minv.sk](mailto:milan.gomolcak@minv.sk) |
| **Nitra** | Mgr. Marián Moravčík | 037/6969324 |
|  |  | [marian.moravcik@minv.sk](mailto:marian.moravcik@ksunitra.sk) |
| **Prešov** | Mgr. Miloš Jakubík | 051/7462 740 |
|  |  | [milos.jakubik@minv.sk](mailto:milos.jakubik@ksupo.sk) |
| **Trenčín** | Mgr. Tatiana Križanová | 032/7411 458 |
|  |  | [tatiana.krizanova@minv.sk](mailto:tatiana.krizanova@minv.sk) |
| **Trnava** | RNDr. Eva Huttová  PaedDr. Karol Grajcár | 033/5550 257  [eva.huttova@minv.sk](mailto:eva.huttova@minv.sk) |
|  |  | [karol.grajcar@minv.sk](mailto:karol.grajcar@ksutt.sk) |
| **Žilina** | Mgr. Mária Petráková | 041/7076211, 041/7076245 |
|  |  | [maria.petrakova@minv.sk](mailto:maria.petrakova@ksuza.sk) |

**Kontaktné osoby SFZ – Krajskí Grassroots koordinátori:**

|  |  |  |
| --- | --- | --- |
| **Bratislava** | Pavol Príkopa | m: 0905 474 471 |
|  |  | [pavel.prikopa@futbalsfz.sk](mailto:pavel.prikopa@futbalsfz.sk) |
| **Banská Bystrica** | Mgr. Patrik Palíder | m: 0903 254 268 |
|  |  | [patrik.palider@gmail.com](file:///C:\Users\jozef obert\LocalSettings\TemporaryInternetFiles\Content.Outlook\7KDZC33C\patrik.palider@gmail.com) |
| **Košice** | Cyril Migaš | m: 0905 756 296 |
|  |  | [migas.cyril@post.sk](mailto:migas.cyril@post.sk) |
| **Nitra** | PaedDr. Štefan Labay | m: 0905 420 014 |
|  |  | [stefan.labay.st@gmail.com](file:///C:\Users\jozef obert\LocalSettings\TemporaryInternetFiles\Content.Outlook\7KDZC33C\stefan.labay.st@gmail.com) |
| **Prešov** | Mgr. Peter Vandraško | m: 0908 995 807 |
|  |  | [vandro10@centrum.sk](mailto:vandro10@centrum.sk) |
| **Trenčín** | Dušan Raninec | m: 0903 666 822 |
|  |  | [trenerko9@precin.eu](mailto:trenerko9@precin.eu) |
| **Trnava** | Akos Bugár | m: 0903 151 690 |
|  |  | [akosbugar80@gmail.com](mailto:illesa84@gmail.com) |
| **Žilina** | Igor Bella | m: 0905 412 378 |
|  |  | Igi.bella[@](file:///C:\Users\jozef obert\LocalSettings\TemporaryInternetFiles\Content.Outlook\7KDZC33C\roberthazucha@azet.sk)gmail.com |

**Zástupca generálneho partnera McDonald´s:**

|  |  |  |
| --- | --- | --- |
| **1st CLASS AGENCY** | Lucia Kniezová | m: 0911 962 629 |
|  |  | [kniezova.lucia@1stclass.sk](mailto:kniezova.lucia@1stclass.sk) |